|  |  |
| --- | --- |
| TEIWEST_DOC_HEADER-GR-BLACK  **ΤΜΗΜΑ ΠΕΡΙΘΑΛΨΗΣ ΚΑΙ ΚΟΙΝΩΝΙΚΗΣ ΜΕΡΙΜΝΑΣ** |  |
|  | |

**11 Φεβρουαρίου – Ευρωπαϊκή Ημέρα του «112**

**Ευρωπαϊκός Αριθμός Έκτακτης Ανάγκης**

**112: Ο αριθμός που πρέπει να θυμάστε αν βρεθείτε σε χώρα της Ευρωπαϊκής Ένωσης**

|  |
| --- |
| [http://civilprotection.gr/sites/default/gscp_uploads/resize/media/AFISA-ELLHNIKH-travellers_1280x768-550x330.gif](http://ec.europa.eu/information_society/activities/112/index_en.htm)  **«112»   Ο αριθμός κλήσης που σώζει  ζωές….**    **Η 11η Φεβρουαρίου καθιερώθηκε το 2009 ως Ευρωπαϊκή Ημέρα του «112».**  Βάσει της υπογραφής τριμερούς Διακήρυξης της Ευρωπαϊκής Επιτροπής, του Ευρωπαϊκού Κοινοβουλίου και της Τσεχικής Προεδρίας.  Η  Ευρωπαϊκή Ημέρα **του 112**  γιορτάζεται κάθε χρόνο και έχει στόχο να βοηθήσει σε κρίσιμες στιγμές τους Ευρωπαίους που κινδυνεύουν, από τραυματισμό, πυρκαγιά ή εγκληματική ενέργεια με τις υπηρεσίες έκτακτης ανάγκης (ασθενοφόρα, πυροσβεστική, αστυνομία).    Το 112 λειτουργεί **σε όλα τα κράτη μέλη της Ε.Ε** παράλληλα με τους εθνικούς αριθμούς κλήσης έκτακτης ανάγκης. Σε ορισμένες χώρες της ΕΕ αποτελεί ωστόσο τον μοναδικό αριθμό κλήσης έκτακτης ανάγκης. Λειτουργεί επίσης σε μερικές χώρες εκτός ΕΕ, όπως η Ελβετία και η Νότια Αφρική.  ***Στην Ελλάδα, το 112  λειτουργεί όλο το 24ωρο, 7 ημέρες την εβδομάδα και συνδέει τον καλούντα, ανάλογα με το περιστατικό έκτακτης ανάγκης που αυτός αναφέρει με:***  ·         **την Αστυνομία**  ·         **τo Πυροσβεστικό Σώμα**  ·         **το ΕΚΑΒ**  ·         **το Λιμενικό Σώμα**  ·         **την Εθνική Τηλεφωνική Γραμμή SOS 1056**  ·      **την Ευρωπαϊκή Γραμμή για τα εξαφανισμένα παιδιά 116000**  Στις τηλεφωνικές κλήσεις προς το 112  απαντούν αμέσως ειδικά εκπαιδευμένοι χειριστές  στα ελληνικά, αγγλικά και γαλλικά.  Η κλήση προς το 112 είναι **χωρίς χρέωση** και μπορεί να γίνει από **σταθερό ή  κινητό τηλέφωνο** **(ακόμη και χωρίς κάρτα SIM)**.  Η κλήση προς το 112 μπορεί να γίνει και από δημόσιους τηλεφωνικούς θαλάμους **χωρίς τηλεκάρτα.**  Ο αριθμός 112 λειτουργεί **εντός** της εμβέλειας οποιουδήποτε δικτύου κινητής τηλεφωνίας. Αν η περιοχή του συμβάντος δεν καλύπτεται από το δίκτυο κινητής τηλεφωνίας του καλούντος, η κλήση προς το **112** πραγματοποιείται μέσω άλλων δικτύων κινητής τηλεφωνίας που καλύπτουν τη συγκεκριμένη περιοχή (λειτουργία υπηρεσίας εθνικής και διεθνούς περιαγωγής).  **Η κλήση στο 112 παρέχει τη δυνατότητα εντοπισμού της θέσης του καλούντος.**  **Αρμόδιος φορέας για τη λειτουργία του 112  στην Ελλάδα είναι η Γενική Γραμματεία Πολιτικής Προστασίας του Υπουργείου Δημόσιας Τάξης και Προστασίας του Πολίτη.**  Περισσότερες πληροφορίες σχετικά με τη λειτουργία του 112 στα κράτη μέλη της ΕΕ, μπορείτε να βρείτε στον ιστότοπο της Ευρωπαϊκής Επιτροπής: http:// [www.112.eu](http://www.112.eu/)    **(πηγή: Γενική Γραμματεία Πολιτικής Προστασίας Υπουργείο Δημόσιας Τάξης)** |